Vikipedijos aptarimas:Kas nėra Vikipedija

message: Siūlau geru apibrėžimu keisti į aiškiu apibrėžimu. Vietoje kurie būtų ekspertų ar pripažintų autoritetų toje srityje rašyti cituojančių ekspertus ar pripažintus autoritetus toje srityje, vietoje straipsnių pavadinimai naudoja įprastą vartoseną, o ne akademinę terminologiją rašyti straipsnių vardinimui naudotini įprasti pavadinimai, o ne akademinė terminologija ir vietoje Išskyrus atvejus, kai naujienos apie asmenį aprėpia ne tik vieno įvykio kontekstą rašyti Išskyrus atvejus, kai naujienos apie asmenį susijusios daugiau nei su vienu įvykiu. Dar į akis krenta pastraipos pavadinimas Įžymybių paskalos ir dienotvarkė. Dėl junginio „įžymybių paskalos“ nesu tikras, bet „dienotvarkė“, manau, netinka. Gal geriau „ir nereikšminga informacija“? Arba toks visas pavadinimas: „Su įžymybėmis susijusios paskalos ir nereikšminga informacija“? --Obivan Kenobi (aptarimas) 11:34, 29 gegužės 2024 (EEST)
replies: text: Gal dar tiktų „triviali informacija“? Homo ergaster (aptarimas) 11:39, 29 gegužės 2024 (EEST)

text: Pagal prasmę galėtų būti „gyvenimo suvestinė“. --Homo ergaster (aptarimas) 11:43, 29 gegužės 2024 (EEST)

text: Dar į galvą atėjo „gyvenimo kronika“. Visas pavadinimas: „Su įžymybėmis susijusios paskalos ir jų gyvenimo kronika“. --Homo ergaster (aptarimas) 12:29, 29 gegužės 2024 (EEST)

text: Ačiū už pataisymus. Pakeičiau. Nekeičiau tik: "Išskyrus atvejus, kai naujienos apie asmenį aprėpia ne tik vieno įvykio kontekstą"; nesu tikras ar alternatyva skaitosi geriau.. -- Mindaur (aptarimas) 12:41, 29 gegužės 2024 (EEST)
Gal vertėtų papildyti ir :en:Wikipedia:NOTCOMPULSORY. Pvz., pasitaiko, kad anonimai ar naujokai ateina ir pradeda bambėti, kodėl čia redaktoriai klaidų nepataiso ar kažko neparašo. Na, arba galvoja, kad kažkam susimokėti reikia, kad straipsnis būtų įtrauktas... --Homo ergaster (aptarimas) 13:28, 29 gegužės 2024 (EEST)

text: Pridėjau. Tuo pačiu iškėliau "Vikipedija nėra cenzūruojama" į atskirą skyrelį. Galbūt dar verta paminėti, kad Vikipedija veikia JAV jurisdikcijoje. -- Mindaur (aptarimas) 17:53, 29 gegužės 2024 (EEST)
Ar būtų kokių nors komentarų dėl trumpinių? Dėl raudonuojančių nesu tikras. VP:FB gal ne visai neutralus, bet lengvai įsimenamas ir perteikiantis esmę. --Mindaur (aptarimas) 20:32, 30 gegužės 2024 (EEST)

text: "Vikipedija nėra beatodairiškas informacijos rinkinys ar katalogas" gal dar tiktų "VP:NEBETKAS". Homo ergaster (aptarimas) 21:40, 30 gegužės 2024 (EEST)
thread_title:  Redakciniai pasiūlymai 

message: Siūliau priimti dabartinę šio straipsnio redakciją kaip taisyklę. Didžioji dalis turinio yra versta iš :en:Wikipedia:What Wikipedia is not, tačiau su lietuviškam kontekstui labiau tinkamomis modifikacijomis, pavieniais patobulinimais ir įvairiais patrumpinimais bei elementais iš Pagalba:Kas nėra Vikipedija.
Esamas Pagalba:Kas nėra Vikipedija puslapis niekada nebuvo priimtas kaip taisyklė ar gairė. Tačiau šios nuostatos apibrėžia paplitusius atvejus kada tekstai neatitinka enciklopedinio turinio reikalavimų ir taip nustato straipsnių (ar jų dalies) trynimo politiką. Faktiškai šiomis nuostatomis vadovaujamasi seniai, tačiau nauja redakcija pateikia išsamesnius aprašymus, o trynimo politiką derėtų įforminti kaip imperatyvią taisyklę. Verta paminėti, kad Vikipedija:Kas nėra Vikipedija veikia kartu su Vikipedija:Reikšmingumas gaire: abi reguliuoja trynimo politiką, bet vadovaujantis skirtingais principais (vienareikšmiškai neenciklopedinis turinys vs potencialiai enciklopedinis, bet nereikšmingas; pastarasis principas neturi labai aiškios ribos, todėl yra laikytinas gaire).
Kviečiu aptarti (redakcinius pasiūlymus galite teikti skyrelyje aukščiau), o po to taisyklės projektas bus teikiamas balsavimui.
-- Mindaur (aptarimas) 13:13, 29 gegužės 2024 (EEST)
thread_title:  Taisyklės pasiūlymas